Carta Seguini Rungiferi. Omnibus Christicolis tam praesentibus quam futuris sit notum quod domnus Seguinus filius domni Helgodi cognomento Rungiferi dedit Deo et sancto Petro Cluniensi et ad Marciniacum locum cui domnus Hugo abbas praeesse videtur, pro salute animae suae, patris, matris vel omnium antecessorum suorum, in tempore Seguini prioris Marciniacensis loci, omnia quae jure possidebat in villa de Chazot et in villa Maringa atque in villa Vallis, excepto manso Winibaldi quem olim dedit pro anima sua Patriciaco monasterio. Uxor ejus Gertrudis atque Seguinus, Helgodus, Robertus, Letbaldus, Hugo et Attala puella, filii ejus, hoc donum absque ulla calumnia laudaverunt. Dominus ergo Seguinus hoc donum fecit in villa de Gerues in manu domni Seguini prioris Marciniacensis loci, mense augusti, in die sabbati, coram domno Wichardo decano de Tolon atque alio Wichardo decano de Luziaco; testes ex hoc dono sunt hi: Wido de Paredo frater domni Seguini prioris Marciniacensis loci, Hugo de Paredo, Willelmus de Fluriaco, Seguinus de Nemore rotundo. Christianus praesbyter domni Seguini Rungiferi, Durannus de Gerues, Stephanus Melas, Archimbaldus de Guino, Hugo de Faltrieriis, Seguinus Malasmanus, Martinus cellerarius, Richardus decanus de Tolon, Petrus praepositus de Paredo, Stephanus famulus monacho de Mazereto. Pro hoc ergo dono accepit a domno Seguino priore de Marciniaco septingentos sexaginta et septem solidos. Est autem convenientia talis ut, si monachus effici voluerit, gratis recipiatur. Si vero monachus noluerit fieri, de Seguino filio suo primogenito vice illius monachum faciant, si tamen ipse voluerit. Hujus doni et promissionis sunt testes Hugo de Centherbens, Seguinus de Turre, Letbaldus clericus, Girardus carpentarius.